Waunst da ausrechnan wüsd, wia laung des dauat, muasst de Zeidkonstauntn τ wissn. De kriagst, indemst ois easchtas de Spuin gedaunkli ausm Schoitkroas entfeanst, a Spaunnungsquöön duach an Kuazschluss easetzn duasd bzw. a Straumquöön duach an Leerlauf und daun aun de Klemman vo da Spuin ihn Widastaund misst. Daun muasst de Induktivität vo da Spuin duach den Widastaund, wosd ausse kriagt hosd, no duachdividian.